काठमाडौं । पुनरावदेन पाटन अदालतले एभरेष्ट होटलका निष्कासित कर्मचारीहरुको हकमा गरेको अन्तरिम आदेशलाई निरन्तरता दिएको छ । राजधानीको पाँच तारे होटल एभरेष्टको ब्यबस्थापनले बर्षौदेखि काम गर्दै आएका २ सय ८० जना आफ्ना कर्मचारीलाई हटाउने निर्णय गरेको थियो । बैशाख १२ गते गएको महाभूकम्पपछि होटलमा भएको भौतिक क्षति र रोकिएको सेवालाई कारण देखाएर ब्यबस्थापनले सो निर्णय गरेको थियो । जबकी पहिलो महाभूकम्प पछि होटलका कर्मचारीहरुलाई बैशाख २९ गतेको भूकम्प जाँदासम्म होटलमा जर्बजस्ती काम गर्न बाध्य पारेको थियो ।
